1.	Onko todistajien (myös muut todistelutarkoituksessa kuultavat henkilöt) suhtautumisessa oikeudenkäynnissä kuultavana olemista kohtaan tapahtunut viime vuosina muutosta aikaisempaan verrattuna ?

2.	Kuinka usein todistajien pelot liittyvät konkreettisiin uhkauksiin tai konkreettiseen väkivaltaan ?

3.	Mitä muita syitä on todistajien pelkojen taustalla ? Kuinka usein todistajien pelot johtuvat mahdollisista muista syistä ?  

4.	Kehen uhkailu useimmiten kohdistuu (kanssaepäilty tai -syytetty, asianomistaja, ulkopuolinen todistaja, poliisi, todistajan läheinen) ja kenen taholta ? 

5.	Kuinka yleistä on, että uhattu ja uhkaaja tuntevat toisensa ?

6.	Millaisten rikosten yhteydessä todistajien pelkoja useimmiten esiintyy ?

7.	Miten todistajien ilmoitukset heihin kohdistuneista uhista yleensä selvitetään ?

8.	Onko teillä kokemuksia vuodesta 1999 voimassa olleen oikeudenkäytössä kuultavan uhkaamista koskevan rangaistussäännöksen (RL 15:9) soveltamisesta ? 

9.	Jos on, niin kuinka monta kertaa rangaistussäännöstä on sovellettu ja minkälaisissa tilanteissa ?

10.	Mitä seuraavista voimassaolevan lain mukaisista keinoista on käytetty nimenomaan tarkoituksin suojella oikeudessa kuulemista pelkäävää todistajaa ?

a)	lähestymiskielto (laki lähestymiskiellosta (898/1998));
b)	yhteystietojen poistaminen asiakirjoista (laki viranomaisten toiminnan julkisuudesta (621/1999), 11:2(7));
c)	todistajan kuuleminen asianosaisen läsnä olematta (OK 17:34);
d)	todistajan kuuleminen videoyhteyden välityksellä (OK 17:34a);
e)	todistajan kuuleminen puhelinyhteyden välityksellä (OK 17:34a);
f)	poliisilain 44 §:n 1 momentin säännöksen soveltaminen (poliisin henkilöstöön kuuluvan oikeus olla ilmaisematta tietoja hänelle luottamuksellisesti antaneen henkilön henkilöllisyyttä);
g)	poliisilain 44 §:n 2 momentin säännöksen soveltaminen (poliisin oikeus olla paljastamatta valeostajan tai peitehenkilön henkilöllisyyttä);
h)	heinäkuussa 2005 voimaantulleen poliisilain 33 a §:n soveltaminen (tiedonhankinnan paljastumisen estäminen);
i)	muut käytännön keinot (erillinen odotustila, vartiointi, turvatarkastukset, ns. pelkäävän todistajan huoneen käyttö tai näköyhteyden rajoittaminen muuten)

11.	 Kuinka usein keinoja on käytetty ?

12.	 Jos jotakin edellä luetelluista keinoista ei ole käytetty, niin mikä on ollut syynä siihen ?

13.	 Millaisin toimenpitein todistajaa mielestänne pitäisi suojella ?